asetuksen (EU) N:o 1306/2013 muuttamisesta siltä osin kuin on kyse rahoituskurista varainhoitovuodesta 2021 alkaen sekä asetuksen (EU) N:o 1307/2013 muuttamisesta siltä osin kuin on kyse pilareiden välisestä joustavuudesta kalenterivuoden 2020 osalta

Maataloustukirahaston nettoenimmäismäärän noudattaminen varmistetaan EU:n tasolla soveltamalla tarvittaessa rahoituskurimenetelmää. Nämä tavoitteet voidaan saavuttaa ainoastaan siten, että EU:n lainsäätäjät muuttavat asetuksia (EU) N:o 1306/2013 ja (EU) N:o 1307/2013.

SEUT-sopimuksessa määrätään, että Euroopan unioni ja jäsenvaltiot hallinnoivat yhteistä maatalouspolitiikkaa yhteistyössä. Unioni käyttää toimivaltaansa antamalla erilaisia säädöksiä, joilla määritetään ja pannaan täytäntöön SEUT-sopimuksen 38–44 artiklassa määrätty EU:n yhteinen maatalouspolitiikka. Asetuksessa (EU) N:o 1307/2013 säädetään viljelijöille maksettavien suorien tukien järjestelmästä. SEUT-sopimuksen 39 artiklan mukaan YMP:n tavoitteena on varmistaa viljelijöille kohtuullinen elintaso. Ehdotuksella pyritään tähän tavoitteeseen. Ehdotuksen lisäarvona on eurooppalaisten viljelijöiden suoran tulotuen varmuuden ja vakauden varmistaminen vuonna 2020.

Suorien tukien osalta asetuksella (EU) 2019/288 muutettiin yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annettua asetusta (suoria tukia koskeva asetus) (EU) N:o 1307/2013, jotta kalenterivuosiksi 2015–2019 säädettyä pilarien välistä joustavuutta voitaisiin soveltaa myös kalenterivuonna 2020, joka vastaa varainhoitovuotta 2021. Kyseisessä asetuksessa vahvistetaan määrät, jotka voidaan siirtää maaseudun kehittämisestä suorien tukien määrärahoihin, prosenttiosuutena määrästä, joka on neuvoston SEUT-sopimuksen 312 artiklan 2 kohdan nojalla antaman asiaankuuluvan asetuksen jälkeen annetulla unionin lainsäädännöllä osoitettu maaseuturahastosta varainhoitovuonna 2021 rahoitettavaan tukeen. On mahdollista, ettei asiaa koskeva unionin lainsäädäntö ole vielä voimassa silloin, kun jäsenvaltioiden on ilmoitettava siirtoa koskevasta päätöksestään. Jotta tällaista joustoa maaseudun kehittämisestä suoriin tukiin voitaisiin soveltaa, on aiheellista vahvistaa siirrettävä enimmäismäärä, joka perustuu prosenttiosuuden sijaan kiinteään summaan. Tämän vuoksi ja koska suorien tukien käytettävissä oleva määrä vaikuttaa niihin vapaaehtoista tuotantosidonnaista tukea koskeviin valintoihin, joista jäsenvaltiot ilmoittivat elokuussa 2019, jäsenvaltioille olisi annettava myös mahdollisuus tarkistaa kyseisestä tuesta elokuussa tekemäänsä päätöstä.

YMP:n rahoituksen osalta on tarpeen tehdä joitakin muutoksia yhteisen maatalouspolitiikan rahoituksesta, hallinnoinnista ja seurannasta annettuun asetukseen (EU) N:o 1306/2013 (horisontaalinen asetus) sen varmistamiseksi, että rahoituskurimenetelmä, jonka avulla on mahdollista noudattaa monivuotisesta rahoituskehyksestä annetussa asetuksessa vahvistettua enimmäismäärää, toimii vielä varainhoitovuoden 2020 jälkeenkin.

Toisaalta jäsenvaltioiden on ilmoitettava vasta 31. joulukuuta 2019 mennessä tai pian sen jälkeen sellaisista pilareiden välisistä siirroista, jotka vaikuttavat niiden suorien tukien kansalliseen enimmäismäärään kalenterivuoden 2020 osalta. Sen vuoksi ne jäsenvaltiot, jotka soveltavat pilarien välistä joustoa, eivät 1. elokuuta 2019 (eli ajankohtana, jona vapaaehtoista tuotantosidonnaista tukea koskevia päätöksiä oli viimeistään tarkistettava) vielä tienneet lopullista suorien tukien kansallista enimmäismääräänsä kyseisen kalenterivuoden osalta. Tämä voi johtaa epäjohdonmukaisuuteen vapaaehtoista tuotantosidonnaista tukea koskevassa päätöksessä ja myös talousarvion enimmäismäärän ylittymiseen. Jäsenvaltioille olisi näin ollen annettava mahdollisuus tarkistaa ja ilmoittaa vapaaehtoista tuotantosidonnaista tukea koskeva päätöksensä silloin, kun pilarien välisestä joustavuudesta päätetään, eli vuoden 2019 loppuun mennessä tai pian sen jälkeen. Tämän vapaaehtoista tuotantosidonnaista tukea koskevan toisen tarkistuksen, joka koskee kalenterivuotta 2020, olisi kuitenkin rajoitetuttava ainoastaan siihen, mikä on tarpeen pilarien välistä joustavuutta koskevaan päätökseen mukautumiseksi.

Näin ollen jäsenvaltioilla ei olisi mitään perustaa, jolta ilmoittaa maaseudun kehittämisestä suoriin tukiin siirrettävä prosenttiosuus, ja asetuksen (EU) N:o 1307/2013 muuttamisesta annetun asetuksen (EU) 2019/288 2 artiklan 3 kohdan b alakohta mitätöityisi. Jotta jäsenvaltioilla olisi jatkossakin mahdollisuus siirtää varoja kahden pilarin välillä lainsäätäjien asetuksessa (EU) 2019/288 jo päättämän mukaisesti, siirron prosenttiosuus ehdotetaan korvattavaksi absoluuttisilla enimmäismäärillä, jotka perustuvat (EU) N:o 1307/2013 14 artiklan 2 kohdassa vahvistettuihin nykyisiin enimmäisprosenttiosuuksiin ja komission ehdotuksessa COM(2018) 392 esitettyihin maaseudun kehittämisen määrärahoihin.

Jäsenvaltioiden on ilmoitettava viimeistään 31. joulukuuta 2019 suorien tukien määrärahojen prosenttiosuus, jota ne ehdottavat siirrettäväksi maaseudun kehittämisen määrärahoihin kalenterivuodeksi 2020 (eli varainhoitovuodeksi 2021). Niiden on ilmoitettava pian tämän jälkeen maaseudun kehittämisen määrärahojen prosenttiosuus, jota ne ehdottavat siirrettäväksi suorien tukien määrärahoihin kalenterivuodeksi 2020. Suorien tukien määrärahat kalenterivuodeksi 2020 vahvistetaan jo asetuksessa (EU) N:o 1307/2013. On kuitenkin mahdollista, ettei maaseudun kehittämisen varainhoitovuoden 2021 vastaavia määrärahoja kuitenkaan keritä vahvistamaan vuoden 2019 loppuun mennessä.

Maataloustukirahaston menoissa on kunakin varainhoitovuonna noudatettava enimmäismäärää, joka vahvistetaan neuvoston SEUT-sopimuksen 312 artiklan 2 kohdan mukaisesti monivuotisesta rahoituskehyksestä hyväksymässä asetuksessa. Tätä varten asetuksen (EU) N:o 1306/2013 26 artiklassa säädetään rahoituskurista johtuvan mukautusasteen määrittämisestä. Asiaa koskevissa säännöksissä viitataan kuitenkin nykyisin asetukseen (EU, Euratom) N:o 1311/2013, jossa kyseiset enimmäismäärät vahvistetaan ainoastaan vuosien 2014–2020 osalta. Sen varmistamiseksi, että markkinoihin liittyvien menojen ja suorien tukien rahoituksen enimmäismäärää noudatetaan myös vuoden 2020 jälkeen, asetuksen (EU) N:o 1306/2013 16 ja 26 artiklassa mainittua lainsäädäntöviitettä olisi muutettava viittaamalla myös asetukseen, joka neuvoston on määrä hyväksyä SEUT-sopimuksen 312 artiklan 2 kohdan mukaisesti varainhoitovuodeksi 2021 ja siitä eteenpäin.

asetuksen (EU) N:o 1306/2013 muuttamisesta siltä osin kuin on kyse rahoituskurista varainhoitovuodesta 2021 alkaen sekä asetuksen (EU) N:o 1307/2013 muuttamisesta siltä osin kuin on kyse pilareiden välisestä joustavuudesta kalenterivuoden 2020 osalta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan talous- ja sosiaalikomitean lausunnon,

ottavat huomioon alueiden komitean lausunnon,

ottavat huomioon tilintarkastustuomioistuimen lausunnon,

noudattavat tavallista lainsäätämisjärjestystä,

sekä katsovat seuraavaa:

(1)Euroopan parlamentin ja neuvoston asetuksen (EU) N:o 1306/2013 16 artiklassa säädetään, että Euroopan maatalouden tukirahaston (maataloustukirahaston) menojen vuotuinen enimmäismäärä muodostuu rahastolle neuvoston asetuksen (EU, Euratom) N:o 1311/2013 mukaisesti vahvistetuista enimmäismääristä. Asetuksen (EU) N:o 1306/2013 26 artiklan mukaan on tarvittaessa määrättävä rahoituskurin mukautusaste, jotta varmistetaan markkinoihin liittyvien menojen ja suorien tukien rahoittamiseksi asetuksessa (EU, Euratom) N:o 1311/2013 kaudeksi 2014–2020 vahvistettujen vuotuisten enimmäismäärien noudattaminen. Asetuksessa (EU) N:o 1311/2013 ei säädetä vuoden 2020 jälkeisten varainhoitovuosien enimmäismääristä. Sen varmistamiseksi, että markkinoihin liittyvien menojen ja suorien tukien rahoituksen enimmäismäärää noudatetaan myös vuoden 2020 jälkeisinä varainhoitovuosina, asetuksen (EU) N:o 1306/2013 16 ja 26 artiklassa olisi kyseisten varainhoitovuosien osalta viitattava niihin maataloustukirahastosta rahoitettaviin määriin, jotka vahvistetaan neuvoston Euroopan unionin toiminnasta tehdyn sopimuksen (SEUT) 312 artiklan 2 kohdan nojalla vuosiksi 2021–2027 hyväksymässä asetuksessa.

(2)Pilarien välisessä joustavuudessa on kyse mahdollisuudesta siirtää varoja suorien tukien ja maaseudun kehittämisen välillä. Euroopan parlamentin ja neuvoston asetuksen (EU) N:o 1307/2013 14 artiklan nojalla jäsenvaltiot voivat hyödyntää tätä joustomahdollisuutta kalenterivuosina 2014–2019. Sen varmistamiseksi, että jäsenvaltiot voivat säilyttää oman strategiansa, Euroopan parlamentin ja neuvoston asetuksessa (EU) 2019/288 pidennettiin pilarien välisen joustavuuden soveltamista myös kalenterivuoteen 2020, joka vastaa varainhoitovuotta 2021. Asetuksen (EU) N:o 1307/2013 14 artiklassa säädetään nykyisin, että siirto maaseudun kehittämisestä suoriin tukiin määritetään prosenttiosuutena määrästä, joka on neuvoston SEUT-sopimuksen 312 artiklan 2 kohdan nojalla antaman asiaankuuluvan asetuksen jälkeen annetulla unionin lainsäädännöllä osoitettu maaseuturahastosta varainhoitovuonna 2021 rahoitettavaan tukeen. Koska asiaa koskevaa unionin lainsäädäntöä ei ennätetä hyväksyä siihen mennessä, kun jäsenvaltioiden on ilmoitettava siirtoa koskevasta päätöksestään, on aiheellista säätää mahdollisuudesta jatkaa tämän joustavuuden soveltamista ja määrittää enimmäismäärä, joka voidaan siirtää. Jäsenvaltiokohtainen absoluuttinen enimmäismäärä lasketaan asetuksen (EU) N:o 1307/2013 14 artiklan 2 kohdassa säädettyjen enimmäisprosenttimäärien perusteella. Näitä prosenttimääriä sovelletaan määriin, jotka osoitetaan maaseudun kehittämisen tukitoimityyppeihin jäsenvaltioiden yhteisen maatalouspolitiikan nojalla laatimien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä Euroopan parlamentin ja neuvoston asetusten (EU) N:o 1305/2013 ja (EU) N:o 1307/2013 kumoamisesta annetun Euroopan parlamentin ja neuvoston asetusehdotuksen mukaisesti.

(3)Asetuksen (EU) N:o 1307/2013 53 artiklan 6 kohdan mukaisesti jäsenvaltiot voivat nykyisin tarkistaa viimeistään 1 päivänä elokuuta 2019 suorien tukien kansallisen enimmäismäärän prosenttiosuutta, jonka ne osoittavat vapaaehtoiseen tuotantosidonnaiseen tukeen, sekä vuodesta 2020 sovellettavia yksityiskohtaisia tukipäätöksiään. Jos jäsenvaltiot päättävät siirtää varoja suorien tukien määrärahoista maaseudun kehittämistuen määrärahoihin, ne ilmoittavat päätöksestään vasta viimeistään 31 päivänä joulukuuta 2019, ja jos ne päättävät siirtää varoja suorien tukien määrärahoista maaseudun kehittämistuen määrärahoihin, ne ilmoitettavat tästä päätöksestään pian tämän jälkeen. Tällainen päätös vaikuttaa kuitenkin jäsenvaltioiden suorien tukien kansalliseen enimmäismäärään kalenterivuoden 2020 osalta. Jotta säilytettäisiin johdonmukaisuus yksityiskohtaisten tukipäätösten ja vapaaehtoisen tuotantosidonnaisen tuen talousarviomäärärahojen enimmäismäärän välillä, on aiheellista antaa jäsenvaltioille mahdollisuus, siinä määrin kuin se on tarpeen pilareiden välistä joustavuutta koskevaan päätökseen mukautumiseksi, tarkistaa vapaaehtoiseen tuotantosidonnaiseen tukeen osoittamaansa prosenttiosuutta sekä yksityiskohtaisia tukipäätöksiään. Asiaa koskevan ilmoituksen määräajan olisi sen vuoksi myös oltava pian 31 päivän joulukuuta 2019 jälkeen. Koska tarkistus rajoittuu vain siihen, mikä on tarpeen pilareiden välistä joustavuutta koskevaan päätökseen mukautumiseksi, jäsenvaltioiden olisi ilmoituksessaan selvitettävä tarkistuksen ja kyseisen päätöksen välistä yhteyttä.

(4)Sen vuoksi asetuksia (EU) N:o 1306/2013 ja (EU) N:o 1307/2013 olisi muutettava.

(5)Jotta tässä asetuksessa säädettyjä muutoksia voitaisiin soveltaa mahdollisimman pian, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,

OVAT HYVÄKSYNEET TÄMÄN ASETUKSEN:

1 artikla

Asetuksen (EU) N:o 1306/2013 muuttaminen

Muutetaan asetus (EU) N:o 1306/2013 seuraavasti:

(1)Korvataan 16 artiklan 1 kohta seuraavasti: